న్యూఢిల్లీ, జనవరి 16 (ఆంధ్రజ్యోతి): తండ్రికి తనయుడు ఝలక్ ఇచ్చాడు. పార్టీ పగ్గాల కోసం జరిగిన హోరాహోరీ పోరులో తండ్రిపై తనయుడిదే పైచేయి అయింది. సమాజ్వాదీ పార్టీ పగ్గాల కోసం పక్షం రోజులుగా సాగిన ఉత్కంఠ భరిత పోరులో ఎన్నికల సంఘం అఖిలేశ్కు అనుకూలంగా తీర్పు వెలువరించింది. అప్పటి వరకు తండ్రి మాట వినేందుకు నిమిషం సమయం కేటాయించని అఖిలేశ్, ఈసీ తీర్పు వెలువడిన వెంటనే తండ్రి ఆశీస్సుల కోసం నేరుగా ములాయం ఇంటికి వెళ్లారు. తండ్రి మార్గదర్శకత్వంలోనే అసెంబ్లీ ఎన్నికల బరిలో పోరాడుతామని ప్రకటించారు. రామ్ మనోహర్ లోహియా సిద్ధాంతాల ప్రాతిపదికన మూడు దశాబ్దాల క్రితం ఊపిరి పోసుకున్న సమాజ్వాది పార్టీని ఇక నవతరం నడిపించనుంది. అఖిలేశ్ నేతృత్వం వహిస్తున్న సమాజ్వాదీ పార్టీయే నిజమైన పార్టీగా ఎన్నికల సంఘం ప్రకటించింది. ఎస్పీ జాతీయ అధ్యక్షునిగా అఖిలేశ్ను గుర్తిస్తున్నట్లు, పార్టీ ఎన్నికల గుర్తు సైకిల్ను అఖిలేశ్ నేతృత్వంలోని పార్టీకే కేటాయిస్తున్నట్లు ఈసీ స్పష్టం చేసింది. ఈమేరకు నసీం జైదీ నేతృత్వంలోని ముగ్గురు సభ్యుల కమిటీ సోమవారం 42 పేజీల సుదీర్ఘ తీర్పును వెలువరించింది. ఈ తీర్పులో.. గతంలో కాంగ్రెస్, తెలుగుదేశంతోపాటు పలు పార్టీలలో చీలికలు ఏర్పడినప్పుడు అనుసరించిన పద్ధతులనూ ఉటంకించింది. యూపీ అసెంబ్లీ ఎన్నికలకు 24 గంటల్లో నామినేషన్ల ప్రక్రియ ప్రారంభమవుతుందనగా ఈసీ తన నిర్ణయాన్ని ప్రకటించింది. ఎన్నికల గుర్తును ఎవరికి కేటాయించాలన్న విషయంలో ఎన్నికల సంఘం ప్రధానంగా రెండు విషయాలను మాత్రమే పరిగణలోకి తీసుకుంది. ఎన్నికల కమిషన్ సింబల్ ఆర్డర్లోని 15వ పేరాలో పేర్కొన్నట్లుగా మొదట పార్టీలో చీలిక వచ్చిందా? లేదా? అన్న విషయాన్ని నిర్ధారించుకున్న తర్వాత ఏ వర్గానికి ఎక్కువ మంది పార్టీ ప్రతినిధులు మద్దతు ఇస్తున్నారన్న విషయాన్ని కమిషన్ పరిగణలోకి తీసుకుంది. సైకిల్ గుర్తు కోసం అఖిలేశ్, ములాయంసింగ్ వర్గాలు కమిషన్ను ఆశ్రయించడం ద్వారా పార్టీలో చీలిక వచ్చిందన్న విషయం స్పష్టంగా అర్ధమవుతుందన్న అభిప్రాయాన్ని ఈసీ వెలిబుచ్చింది. అఖిలేశ్ వర్గం.. తమకు 205 మంది ఎమ్మెల్యేలు, 56 మంది ఎమ్మెల్సీలు, లోక్సభ, రాజ్యసభ ఎంపీలు 15 మంది మద్దతునిస్తున్నట్లు అఫిడవిట్లను ఈసీ ముందు దాఖలు చేసింది. అంతేకాకుండా 46మంది పార్టీ జాతీయ కార్యవర్గ సభ్యుల్లో 28 మంది, 5731మంది నేషనల్ కన్వెన్షన్ డెలిగేట్లలో 4400 మంది, మొత్తం పార్టీ డెలిగేట్లు 5731 మందిలో 4716 మంది తమకు మద్దతు ఇస్తున్నట్లు అఖిలేశ్ వర్గం అఫిడవిట్లు సమర్పించినందున సైకిల్ గుర్తును అఖిలేశ్ వర్గానికి కేటాయించాలని నిర్ణయించినట్లు ఈసీ తన తీర్పులో స్పష్టం చేసింది.సైకిల్ గుర్తు అఖిలేశ్కు దక్కడానికి ప్రధాన కారణం రాంగోపాల్ యాదవే. అఖిలేశ్ వర్గం వైపు రాంగోపాల్ యాదవ్ ఉండటం వల్లే సైకిల్ గుర్తు ఆయనకు దక్కిందని ఈసీ తీర్పును బట్టి స్పష్టమవుతోంది. గతంలో సమాజ్వాది పార్టీకి ములాయంసింగ్ యాదవ్ను జాతీయ అధ్యక్షునిగా ఎన్నుకున్నట్లు ఆ పార్టీ ప్రధాన కార్యదర్శి హోదాలో రాంగోపాల్ ఎన్నికల కమిషన్కు 17.10.2014న ఒక లేఖ ద్వారా తెలియ జేశారు. ఇప్పుడు అదే హోదాలో ములాయంసింగ్ యాదవ్ స్థానంలో జాతీయ అధ్యక్షునిగా అఖిలేశ్ యాదవ్ను ఎన్నుకున్నట్లు రాంగోపాల్ ఈసీకి లేఖ అందించడం అఖిలేశ్ వర్గానికి కలిసొచ్చిన అంశం. అయితే రాంగోపాల్ను పార్టీ నుంచి బహిష్కరించినందు వల్ల అఖిలేశ్ ఎన్నికపై ఆయన ఇచ్చిన లేఖను పరిగణలోకి తీసుకోకూడదన్న ములాయం వాదన వీగిపోయింది. నిజానికి రాంగోపాల్ను, అఖిలేశ్ను పార్టీ నుంచి బహిష్కరించిన ములాయం వెనువెంటనే తన నిర్ణయం మార్చుకొని వారిపైన సస్పెన్షన్ వేటును ఎత్తివేశారు. ఆ తర్వాతే పార్టీ ప్రధాన కార్యదర్శి హోదాలో జనవరి 1న జాతీయ కార్యవర్గ సమావేశాన్ని ఏర్పాటు చేసి అఖిలేశ్ను జాతీయ అధ్యక్షునిగా ఎన్నుకున్నారు. ఆ తర్వాత మళ్లీ పార్టీ నుంచి రాంగోపాల్ యాదవ్ను ములాయం తొలగించినా అప్పటికి సాంకేతికంగా పార్టీ జాతీయ అధ్యక్షునిగా అఖిలేశ్ ఎన్నికయ్యారు. దీంతో ములాయం నిర్ణయానికి విలువ లేకుండా పోయింది. పార్టీ ఎన్నికల నియమావళితో పాటు సాంకేతికంగా ములాం చేసిన తప్పులు అఖిలేశ్ వర్గానికి కలిసొచ్చాయి. కాగా ఎన్నికల కమిషన్లో అఖిలేశ్ వర్గం తరఫున వాదించిన లాయర్ల బృందానికి కాంగ్రెస్ రాజ్యసభ సభ్యుడు కపిల్సిబాల్ నేతృత్వం వహించగా, ములాయం తరపున జూనియర్ న్యాయవాదులు వాదించడం కూడా అఖిలేశ్కు కలిసొచ్చిన అంశంగానే చెప్పవచ్చు.
newdhilly, janavari 16 (aandhrajyoti): tandriki tanayudu jhalak ichadu. party paggaala kosam jarigina horahori porulo tandripai tanayudide paicheyi ayindi. samajwadi party paggaala kosam paksham rojulugaa saagina utkanta bharita porulo ennikala sangham akhilesku anukuulamgaa teerpu veluvarinchindi. appati varaku tandri maata vinenduku nimisham samayam ketayinchani akhilesh, eesee teerpu veluvadina ventane tandri aasheessula kosam nerugaa mulayam intiki vellaaru. tandri maargadarsakatvamlone assembley ennikala barilo poraadutaamani prakatinchaaru. ram manohar lohia siddhaantaala praatipadikana moodu dasaabdaala kritam oopiri posukunna samajwadi paartiini ika navataram nadipinchanundi. akhilesh netrutvam vahistunna samajwadi partiiye nijamaina paartiigaa ennikala sangham prakatinchindi. espy jaateeya adhyakshunigaa akhilesnu gurtistunnatlu, party ennikala gurtu saikilnu akhilesh netrutvamloni paarteeke ketayistunnatlu eesee spashtam chesindi. eemeraku naseem jaidii netrutvamloni mugguru sabhyula commity somavaram 42 paejeela sudeergha teerpunu veluvarinchindi. ee teerpulo.. gatamlo congress, telugudesamtopatu palu paartiilaloo cheelikalu erpadinappudu anusarinchina paddhatulanuu utankinchindi. up assembley ennikalaku 24 gantallo naminationla prakriya praarambhamavutundanagaa eesee tana nirnayaanni prakatinchindi. ennikala gurtunu evariki ketayinchalanna vishayamlo ennikala sangham pradhaanamgaa rendu vishayaalanu matrame pariganaloki teesukundi. ennikala kamishan simbal aardarloni 15va peraalo perkonnatlugaa modata paartiiloo cheelika vachinda? leda? anna vishayaanni nirdhaarinchukunna tarvaata e vargaaniki ekkuva mandi party pratinidhulu maddatu istunnaranna vishayaanni kamishan pariganaloki teesukundi. saikil gurtu kosam akhilesh, mulaiumsing vargaalu kamishannu aasrayinchadam dwara paartiiloo cheelika vachindanna vishayam spashtamgaa ardhamavutundanna abhipraayaanni eesee velibuchindi. akhilesh vargam.. tamaku 205 mandi emmelyelu, 56 mandi emmelsylu, loksabha, rajyasabha empeelu 15 mandi maddatunistunnatlu afidavitlanu eesee mundu daakhalu chesindi. antekakunda 46mandi party jaateeya karyavarga sabhyullo 28 mandi, 5731mandi neshanal convension deligetlalo 4400 mandi, mottam party deligetlu 5731 mandilo 4716 mandi tamaku maddatu istunnatlu akhilesh vargam affidavitlu samarpinchinanduna saikil gurtunu akhilesh vargaaniki ketaayinchaalani nirnayinchinatlu eesee tana teerpulo spashtam chesindi.saikil gurtu akhilesku dakkadaaniki pradhaana kaaranam rangopal yaadave. akhilesh vargam vaipu rangopal yadav undatam valle saikil gurtu aayanaku dakkindani eesee teerpunu batti spashtamavutondi. gatamlo samajwadi paarteeki mulaiumsing yaadavnu jaateeya adhyakshunigaa ennukunnatlu aa party pradhaana kaaryadarsi hodalo rangopal ennikala kamishanku 17.10.2014na oka lekha dwara teliya jesaru. ippudu adhe hodalo mulaiumsing yadav sthaanamlo jaateeya adhyakshunigaa akhilesh yaadavnu ennukunnatlu rangopal eeseeki lekha andinchadam akhilesh vargaaniki kalisochina amsam. ayithe raamgopaalnu party nunchi bahishkarinchinandu valla akhilesh ennikapai aayana ichina lekhanu pariganaloki teesukokudadanna mulayam vaadana veegipoyindi. nijaaniki raamgopaalnu, akhilesnu party nunchi bahishkarinchina mulayam venuventane tana nirnayam maarchukoni vaaripaina suspention vetunu ettivesaaru. aa tarvate party pradhaana kaaryadarsi hodalo janavari 1na jaateeya karyavarga samavesanni erpaatu chesi akhilesnu jaateeya adhyakshunigaa ennukunnaru. aa tarvaata malli party nunchi rangopal yaadavnu mulayam tolaginchinaa appatiki saanketikamgaa party jaateeya adhyakshunigaa akhilesh ennikayyaaru. deentho mulayam nirnayaaniki viluva lekunda poyindi. party ennikala niyamaavalitoe paatu saanketikamgaa mulam chesina tappulu akhilesh vargaaniki kalisochayi. kaga ennikala kamishanlo akhilesh vargam tarafuna vaadinchina layarla brundaaniki congress rajyasabha sabhyudu copilsibal netrutvam vahinchagaa, mulayam tarapuna joonier nyaayavaadulu vaadinchadam kuudaa akhilesku kalisochina amsamgaane cheppavachhu.